**R E C T I F I C A R E**

**la** **Dispoziția Președintelui Consiliului Județean Cluj nr. 1121 din 13 decembrie 2023**

**pentru aprobarea Regulamentului cuprinzând măsurile metodologice,**

**organizatorice, termenele și circulația proiectelor de dispoziții ale**

**Președintelui Consiliului Județean Cluj**

Având în vedere Referatul nr. 51.334/28.12.2023 privind rectificarea Dispoziția Președintelui Consiliului Județean Cluj nr. 1121 din 13 decembrie 2023 pentru aprobarea Regulamentului cuprinzând măsurile metodologice, organizatorice, termenele și circulația proiectelor de dispoziții ale Președintelui Consiliului Județean Cluj,

În conformitate cu prevederile art. 106 - 108 din Anexa la Dispoziția Președintelui Consiliului Județean Cluj nr. 1121 din 13 decembrie 2023, în cazul identificării unor erori materile în cuprinsul unei dispoziții, acestea pot fi îndreptate din oficiu sau la cerere, prin publicarea unei rectificări, care reprezintă operaţiunea de îndreptare a erorilor materiale, respectiv a greşelilor materiale sau altor greşeli evidente, greşelilor de calcul, greșelilor de redactare, precum şi a omisiunilor evidente care rezultă din cuprinsul unei dispoziții, în măsura în care prin îndreptarea lor nu se schimbă fondul reglementării în cauză şi nu se împietează asupra drepturilor şi obligaţiilor născute prin emiterea dispoziției în cauză;

În temeiul dispozițiilor art. 71 alin. (1) din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare, se face următoarea

**r e c t i f i c a r e:**

La Dispoziția Președintelui Consiliului Județean Cluj nr. 1121 din 13 decembrie 2023 pentru aprobarea Regulamentului cuprinzând măsurile metodologice, organizatorice, termenele și circulația proiectelor de dispoziții ale Președintelui Consiliului Județean Cluj:

În cuprinsul Anexei nr. 5 la Regulament - MODEL CADRU DISPOZIȚIE CU CARACTER INDIVIDUAL, la ultimul alineat, în loc de sintagma “…Prezenta hotărâre..” se va citi sintagma „...Prezenta dispoziție...”.

Prezenta rectificare se comunică compartimentelor funcționale din cadrul aparatului de specialitate al Consiliului Județean Cluj, precum şi Prefectului Judeţului Cluj şi se aduce la cunoştinţă publică prin afişare pe pagina de internet „www.cjcluj.ro”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

Alin Tișe Simona Gaci

Nr. 5 din 28 decembrie 2023